José de Jesús Corona

José de Jesús Corona Rodríguez, (lahir 26 Januari 1981) merupakan pemain bola sepak Mexico yang kini bermain untuk Cruz Azul. Beliau bermain di posisi penjaga gol.

Kerjaya kelab
Corona memulakna kerjayanya di F.C. Atlas pada tahun 2002. Beliau telah bermain sebanyak 47 perlawanan dari tahun 2002 sehingga 2004. Beliau kemudian berpindah ke Tecos UAG pada 2004. 

Pada 16 Jun 2009, Corona menandatangani kelab Cruz Azul selama tiga tahun. Pada tahun yang sama, beliau membantu Cruz Azul melangkah ke perlawanan akhir liga menentang C.F. Monterrey, tetapi pasukannya sekadar naib juara. >

Kerjaya antarabangsa
Corona telah dipilih untuk mewakili pasukan kebangsaan Mexico di Piala Dunia FIFA 2006 sebagai pilihan kedua penjaga gol. Beliau tidak dapat bermain untuk Mexico pada kejohanan itu. Pada 2007, bekas jurulatih Hugo Sánchez memasukkan beliau dalam senarai 23 pemain untuk Piala Emas CONCACAF sebagai penjaga gol ketiga.
Beliau asalnya menjadi penjaga gol pertama pada kejohanan Piala Emas CONCACAF 2011 tetapi beliau telah bergaduh dalam aksi kedua perlawanan separuh akhir Primera División de México 2010-11 di antara pasukannya, Cruz Azul dan Monarcas Morelia. Jurulatih pasukan Mexico, José Manuel de la Torre memotong beliau daripada skuad yang bertanding dalam Piala Emas 2011 dan Copa América 2011. Beliau digantikan oleh Jonathan Orozco.

Beliau mewakili Mexico di Sukan Olimpik 2012. Beliau menjadi kapten pasukan Mexico yang berjaya melangkah ke perlawanan akhir menumpaskan Brazil, 2-1 untuk memenangi pingat emas buat pertama kali di Stadium Wembley.

Penghargaan

Kelab
Cruz Azul
Copa MX (1): Clausura 2013
Liga Juara-Juara CONCACAF (1): 2013-14

Antarabangsa
Mexico
Piala Emas CONCACAF (1): 2009
Sukan Seluruh Amerika (Pingat emas) (1): 2011
Sukan Olimpik Musim Panas (Pingat emas) (1): 2012

Individu
Penjaga Gol Terbaik Kejohanan: Apertura 2010
Penjaga Gol Terbaik Kejohanan: Clausura 2012

Rujukan

Kelahiran 1981
Orang hidup
Pemain bola sepak Mexico
Pemain Piala Konfederasi FIFA 2005
Pemain Piala Emas CONCACAF 2005
Pemain Piala Dunia FIFA 2006
Pemain Piala Emas CONCACAF 2007
Pemain Piala Emas CONCACAF 2009
Pemain Piala Konfederasi FIFA 2013
Pemain Piala Dunia FIFA 2014
Pemain Piala Dunia FIFA 2018
Pemain Club Atlas
Estudiantes Tecos
Pemain C.D. Guadalajara
Pemain Cruz Azul
Penjaga gol (bola sepak)